4 ส.ค.ทปอ.แถลงการรับสมัครทีแคสปี 64 ย้ำมหาวิทยาลัยเช็กคะแนนกันผิดพลาด
ดร.พีระพงศ์ ตริยเจริญ ผู้จัดการระบบการคัดเลือกกลางบุคคลเข้าศึกษาในสถาบันอุดมศึกษา หรือทีแคส ของที่ประชุมอธิการบดีแห่งประเทศไทย (ทปอ.) เปิดเผยถึงข้อมูลการรับสมัครและผลการคัดเลือกบุคคลในระบบทีแคสประจำปีการศึกษา 2563 ว่า ทปอ.ได้สรุปผลการคัดเลือกนักเรียนที่สมัครระบบทีแคส รอบที่ 1-5 ประจำปีการศึกษา โดยเป็นข้อมูลเมื่อวันที่ 21 ก.ค.2563 ดังนี้ รอบที่ 1 แฟ้มสะสมผลงาน จำนวนเรียกรับ 138230 คน จำนวนผู้สมัคร 127190 คน จำนวนผู้ผ่านการคัดเลือก 78094 คน จำนวนผู้มีสิทธิ์เข้าศึกษา 60759 คน รอบที่ 2 โควตา เรียกรับ 124014 คน สมัคร 112407 คน ผ่านการคัดเลือก 66599 คน ผู้มีสิทธิ์เข้าศึกษา 43829 คน รอบที่ 3 แอดมิชชัน (1) เรียกรับ 135431 คน สมัคร 103728 คน ผ่านการคัดเลือก 70839 คน ผู้มีสิทธิ์เข้าศึกษา 47277 คน รอบที่ 4 แอดมิชชัน (2) เรียกรับ 120966 คน สมัคร 61386 คน ผ่านการคัดเลือก 46512 คน ผู้มีสิทธิ์เข้าศึกษา 35812 คน รอบที่ 5 รับตรงอิสระ เรียกรับ 46663 คน สมัคร 28796 คน ผ่านการคัดเลือก 16511 คน ผู้มีสิทธิ์เข้าศึกษา 12954 คน รวมทั้ง 5 รอบ มีผู้มีสิทธิ์เข้าศึกษา 200631 คน ซึ่งน้อยกว่าทีแคสปีการศึกษา 2562 จำนวน 5281 คน ส่วนผู้สละสิทธิ์รวม 12815 คนดร.พีระพงศ์ กล่าวต่อว่า สำหรับปีการศึกษา 2563 ซึ่งการรับสมัครรอบ 3 และ 4 อยู่ในช่วงสถานการณ์การแพร่ระบาดของโรคโควิด-19 การรับสมัครต่างๆก็ไม่ได้รับผลกระทบแต่อย่างใด เพราะทุกอย่างเป็นการดำเนินการผ่านระบบออนไลน์จะมีข้อแตกต่างบางประการ เช่น การสอบสัมภาษณ์ซึ่งต้องดำเนินการผ่านระบบออนไลน์ หรือบางคณะก็ไม่มีการสอบสัมภาษณ์ ซึ่งประหยัดการเดินทางของนักเรียน แต่ขั้นตอนการเตรียมการยุ่งยากและเสียเวลาพอสมควร เพราะต้องมีการนัดหมายเวลาต่างๆ และจัดลำดับการสัมภาษณ์ คณะต่างๆต้องใช้เวลาพอสมควรอย่างไรก็ตาม หากกลับเข้าสู่ภาวะปกติแล้ว เราคงใช้วิธีการสอบสัมภาษณ์แบบเดิมที่เห็นหน้ากัน แม้เด็กจะต้องเดินทางมา แต่ก็มีข้อดีคือเด็กจะได้พบกับเพื่อนใหม่ ได้แลกเปลี่ยนความคิดเห็น และได้เห็นบรรยากาศของสถานที่เรียนใหม่ ที่สำคัญการเรียนในระดับอุดมศึกษาเป็นการเรียนเนื้อหาความรู้ควบคู่กันกับการฝึกฝนทักษะชีวิต การทำงานร่วมกันเป็นหมู่คณะ การฝึกฝนปฏิบัติงาน ซึ่งการเรียนระบบออนไลน์ไม่สามารถทำได้ส่วนกรณีปัญหาการดึงคะแนนสอบผิดพลาดในรอบที่ 3 นั้น สำหรับปีการศึกษา 2564 ทปอ.ก็ต้องกำชับให้มหาวิทยาลัยตรวจสอบคะแนนให้มากขึ้น เพื่อไม่ให้เกิดข้อผิดพลาดขึ้นอีก ซึ่งเราคงไม่สามารถรับประกันได้ว่าจะถูกต้องเต็มร้อยเปอร์เซ็นต์ แต่ก็ต้องทำให้ดีที่สุด ส่วนแนวทางการรับสมัครการสอบในระบบทีแคสปีการศึกษา 2564 นั้น ทปอ.จะมีการแถลงข่าวชี้แจงรายละเอียดในวันที่ 4 ส.ค.นี้.
ดร.พีระพงศ์ ตริยเจริญ เปิดเผยถึงข้อมูลการรับสมัครและผลการคัดเลือกบุคคลในระบบทีแคสประจำปีการศึกษา 2563 ว่า ทปอ.ได้สรุปผลการคัดเลือกนักเรียนที่สมัครระบบทีแคส รอบที่ 1-5 
ทีแคส,สอบทีแคส,ทีแคสปี 64,สอบสัมภาษณ์ออนไลน์,เรียนออนไลน์,ข่าววันนี้,สอบเข้ามหาวิทยาลัย,การศึกษา